JY LEES NOU Blinker-bonanza – HG kies die week se 5 beste uitrustings
Bekendes hier en oorsee het die afgelope week 'n bedrywige sosiale program gehad en soos net die sterre kan, het hulle beeldskoon gelyk. Van Beyoncé op die première van Lion King tot The Voice se eindronde; hier is ons gunsteling-styloomblikke van die week.
Of die sangeres se aanhangers nou gal braak oor haar karakter, Nala, in die fliek of nie; sy gee nie om nie. Koningin Bey het vandeesweek lieflik gelyk toe sy en haar gesin by die première van die nuwe Lion King opdaag.
'n Mens kan sien hoekom manlief, die rapper Jay-Z, nie sy oë van sy vrou kon afhou nie; die Halo-sangeres het behoorlik geskitter in die vloerlengte skepping deur Alexander McQueen. Asemrowend!
2. Kiara Kittner
Bekendes het verlede naweek vir die jaarlikse Durban July-perdewedren byeengekom en die uitrustings was van die boonste rak. Dié blogger en wenner van een van Cosmopolitan se Influencer-pryse het pragtig gelyk.
Dié klassieke rok het maksimum impak gemaak en bewys minimalisme wen. Die uitrusting was Kate Middleton-sjiek.
Godin in goud. Die sangeres en The Voice SA-beoordelaar het pragtig gelyk in 'n blink goud-en-swart nommertjie op vanjaar se finale ronde van dié sangkompetisie. Die rok was sexy en niemand kon daardie hakskoene miskyk nie.
4. Leandie du Randt
Die aktrise kan net nie 'n voet verkeerd sit wat styl en mode betref nie. By 'n foto wat sy onlangs in die sosiale media gedeel het, het sy gesê sy het 'n bietjie by die Limpoporivier uitgespan. Kyk net daardie oulike hemp. Dierepatrone is hoogmode en ons is gaande daaroor.
Die voormalige lid van Destiny's Child het ook op die Lion King-première uitgeblink. Die sangeres, wat nou op gospelmusiek fokus, het mooi gelyk in dié silwer skepping deur Atelier Zuhra.
Dit was moeilik om te kies wie vandeesweek bobaas was aan die modefront en ons kan skaars wag om te sien wie volgende week die kollig gaan steel.
Ekstra bron: Independent.co.uk
Meer oor: michelle williams| leandie du randt| lira| beyoncé| mode| the voice sa| lion king| bekendes| top 5